पूरी तरह से एक व्यवसायिक व्यक्ति को पेड न्यूज की निगरानी करने वाली समिति में शामिल किया गया है जिसे ठीक नहीं कहा जा सकता। ना ही इस कदम से केंद्रीय चुनाव आयोग की मंशा पूरा होती है। डॉ. जिंदल के अलावा सोनभद्र में बहुत से ऐसे लोग हैं जिनका समाज के साथ-साथ पत्रकारिता के क्षेत्र में बहुत बड़ा योगदान है। डॉ. जिंदल को पेड न्यूज की जिला निगरानी समिति में शामिल किया जाना एक साजिश का हिस्सा है। साथ ही उत्तर प्रदेश के इस पिछड़े जिले में ईमानदारी से पत्रकारिता करने वालों की उपेक्षा। सूत्रों की माने तो डॉ. जिंदल को पेड न्यूज की जिला निगरानी समिति में जिला सूचना कार्यालय में तैनात उर्दू अनुवादक अनुवादक निसार अहमद की सलाह पर शामिल किया गया है जो आए दिन यहां के अच्छे पत्रकारों को नीचा दिखाने के लिए तरह-तरह की कोशिश करते रहते है। पिछले कई सालों से जिला सूचना अधिकारी की नियुक्ति नहीं होने के कारण निसार अहमद ही यहां के कार्यों का संपादन करते रहते हैं, जिसके कारण पत्रकारों को भारी परेशानियों का सामना करना पड़ रहा है। अतः आपसे निवेदन है कि केंद्रीय निर्वाचन आयोग की निष्पक्ष चुनाव संपन्न कराने की मंशा को पूरा करने के लिए इस पूरे मामले की जल्द से जल्द जांच कराकर डॉ. जिंदल को पेड न्यूज की निगरानी समिति से बाहर करें। साथ ही उनके स्थान पर एक ऐसे पत्रकार या समाजसेवी को निगरानी समिति में शामिल करें जो जिम्मेदारी के साथ चुनाव आयोग की मंशा को पूरा कर सके।